title: DELEGOVANÁ SMERNICA KOMISIE (EÚ) …/… ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre šesťmocný chróm ako protikorózneho činidla chladiarenských systémov z uhlíkovej ocele v absorpčných chladničkách

text:
                            EURÓPSKA
                            KOMISIA

                                                   V Bruseli 17. 12. 2019
                                                   C(2019) 9099 final

                    DELEGOVANÁ SMERNICA KOMISIE (EÚ) …/…

                                      z 17. 12. 2019,

     ktorou sa na účely prispôsobenia vedeckému a technickému pokroku mení príloha III
       k smernici Európskeho parlamentu a Rady 2011/65/EÚ, pokiaľ ide o výnimku pre
      šesťmocný chróm ako protikorózneho činidla chladiarenských systémov z uhlíkovej
                               ocele v absorpčných chladničkách

                                (Text s významom pre EHP)

SK                                                                                SK
 ---pagebreak---                                           DÔVODOVÁ SPRÁVA

     1.      KONTEXT DELEGOVANÉHO AKTU
     Touto delegovanou smernicou Komisie sa na účely prispôsobenia technickému pokroku mení
     príloha III k smernici Európskeho parlamentu a Rady 2011/65/EÚ o obmedzení používania
     určitých nebezpečných látok v elektrických a elektronických zariadeniach (prepracované
     znenie)1 (ďalej len „smernica RoHS 2“), pokiaľ ide o výnimku na špecifické použitia s
     obsahom šesťmocného chrómu.
     Smernicou RoHS 2 sa obmedzuje používanie určitých nebezpečných látok v elektrických a
     elektronických zariadeniach, ako sa stanovuje v jej článku 4. Smernica nadobudla účinnosť
     21. júla 2011.
     Látky, ktorých používanie sa v súčasnosti obmedzuje, sú uvedené v prílohe II k smernici
     RoHS 2 a sú to tieto: olovo, ortuť, kadmium, šesťmocný chróm, polybrómované bifenyly
     (PBB), polybrómované difenylétery (PBDE), bis(2-etylhexyl)-ftalát (DEHP), benzyl-butyl-
     ftalát (BBP), dibutyl-ftalát (DBP) a diizobutyl-ftalát (DIBP). V prílohách III a IV k smernici
     RoHS 2 sa nachádza zoznam materiálov a komponentov elektrických a elektronických
     zariadení (ďalej len „EEZ“) na špecifické použitia, ktoré sú vyňaté z obmedzovania látok
     podľa článku 4 ods. 1 smernice RoHS 2.
     Článok 5 obsahuje ustanovenia o prispôsobení príloh III a IV vedeckému a technickému
     pokroku (zaradenie, predĺženie platnosti, zmena a odňatie výnimiek). Podľa článku 5 ods. 1
     písm. a) sa výnimky zaradia do príloh III a IV len vtedy, ak sa tým neoslabí ochrana
     životného prostredia a zdravia stanovená v nariadení (ES) č. 1907/20062 a pokiaľ je splnená
     ktorákoľvek z týchto podmienok: ich odstránenie alebo nahradenie zmenami dizajnu alebo
     materiálmi a komponentmi, ktoré si nevyžadujú žiadne materiály ani látky uvedené
     v prílohe II, je z vedeckého alebo technického hľadiska neuskutočniteľné, nie je zabezpečená
     spoľahlivosť náhrad alebo celkové negatívne vplyvy na životné prostredie, zdravie a
     bezpečnosť spotrebiteľov spôsobené nahradením pravdepodobne prevážia nad celkovými
     výhodami z nahradenia pre životné prostredie, zdravie a bezpečnosť spotrebiteľov.
     V článku 5 ods. 1 sa okrem toho stanovuje, že Európska komisia (ďalej len „Komisia“) zaradí
     do zoznamov v prílohách III a IV materiály a komponenty EEZ na špecifické použitia
     prostredníctvom jednotlivých delegovaných aktov v súlade s článkom 20. V článku 5 ods. 3 a
     prílohe V je stanovený postup predkladania žiadostí o udelenie, predĺženie platnosti alebo
     odňatie výnimky.

     2.      KONZULTÁCIE PRED PRIJATÍM AKTU
     Od uverejnenia smernice RoHS 2 Komisia v súlade s ustanoveniami článku 5 ods. 3 a prílohy
     V dostala viacero3 žiadostí od hospodárskych subjektov o udelenie nových výnimiek i
     predĺženie platnosti tých existujúcich.
     Na základe výnimky 9 v súčasnej prílohe III sa povoľuje použitie šesťmocného chrómu ako
     protikorózneho činidla v chladiarenských systémoch z uhlíkovej ocele. V januári 2015 bola
     Komisii doručená jedna žiadosť o predĺženie platnosti tejto výnimky. Hoci platnosť výnimky
     9 mala v prípade kategórií 1 až 7 a kategórie 104 uplynúť 21. júla 2016, výnimka sa v súlade s

     1
            Ú. v. EÚ L 174, 1.7.2011, s. 88.
     2
            Ú. v. EÚ L 396, 30.12.2006, s. 1.
     3
            Zoznam sa nachádza tu: http://ec.europa.eu/environment/waste/rohs_eee/adaptation_en.htm.
     4
            Ide konkrétne o tieto kategórie: 1. veľké domáce spotrebiče; 2. malé domáce spotrebiče; 3. IT a
            telekomunikačné zariadenia; 4. spotrebná elektronika; 5. osvetľovacie zariadenia; 6. elektrické a

SK                                                     1                                                        SK
 ---pagebreak---      požiadavkami smernice RoHS (článok 5 ods. 5 druhý pododsek) uplatňuje naďalej, až kým
     Komisia neprijme rozhodnutie o žiadosti o predĺženie platnosti.
     V záujme vyhodnotenia žiadosti o výnimku Komisia začala štúdiu na účely vykonania
     potrebného technického a vedeckého posúdenia, ktorej súčasťou bola aj otvorená internetová
     konzultácia5 so zainteresovanými stranami v trvaní ôsmich týždňov. V rámci konzultácie so
     zainteresovanými stranami bol doručený jeden príspevok.
     Záverečná správa obsahujúca posúdenie žiadosti bola uverejnená6 a zainteresované strany
     o nej boli upovedomené.
     Komisia následne uskutočnila písomné konzultácie so skupinou expertov z členských štátov
     pre delegované akty podľa smernice RoHS 27. Experti súhlasili s návrhom, ktorý predložila
     Komisia, pričom veľká väčšina členov sa zdržala hlasovania. V súlade s usmerneniami pre
     lepšiu právnu reguláciu bol návrh delegovanej smernice uverejnený na portáli pre lepšiu
     právnu reguláciu počas obdobia štyroch týždňov, aby sa získala spätná väzba verejnosti.
     Neboli doručené žiadne pripomienky. Boli vykonané všetky potrebné opatrenia týkajúce sa
     výnimiek z obmedzenia používania látok podľa článku 5 ods. 3 až 78. Všetky činnosti boli
     oznámené Rade aj Európskemu parlamentu.
     V záverečnej správe sa poukázalo najmä na tieto technické informácie a posúdenie:
            Šesťmocný chróm [Cr(VI)] pôsobí ako protikorózne činidlo chladiarenských
             systémov z uhlíkovej ocele v absorpčných chladničkách. Používa sa na vytvorenie
             vrstvy na vnútornom povrchu oceľových rúrok s cieľom chrániť ich pred chladiacim
             roztokom, ktorý obsahuje korozívny amoniak.
            Náhrada pre Cr(VI) sa stala dostupnou na použitie v absorpčných chladničkách s
             nízkou teplotou kotla (približne 140 – 180 °C). Očakáva sa, že nahradenie v prípade
             iných použití, pri ktorých sa využíva vyššia teplota kotla, si bude vyžadovať dlhšie
             obdobie, keďže spoľahlivosť alternatív je stále predmetom hodnotenia.
     Z výsledkov hodnotenia v prípade kategórií 1 až 7 a kategórie 10 vyplýva, že v prípade
     žiadosti o výnimku týkajúcej sa záznamu 9 v prílohe III je splnené aspoň jedno z relevantných
     kritérií uvedených v článku 5 ods. 1 písm. a).
     Na účely rozlíšenia medzi nízko a vysokoteplotnými aplikáciami a zosúladenia výnimky s
     príslušnými povoleniami podľa nariadenia REACH9 sa znenie súčasnej výnimky rozdelilo.
     Keďže teplotu kotla by bolo možné jednoducho upraviť prostredníctvom prevádzkového
     tlaku, na účely presadzovania smernice RoHS sa teplota nepovažovala za dostatočne
     spoľahlivú. Namiesto toho sa za jednoduchší, pokiaľ ide o monitorovanie, a za spoľahlivejší,
     pokiaľ ide o zastúpenie rôznych kategórií použitia, považuje príkon, ktorý je úzko spojený s
     teplotou varu.

            elektronické náradie; 7. hračky, zariadenia určené na športové a rekreačné účely; 10. predajné automaty.
            Zoznam kategórií EEZ je uvedený v prílohe I k smernici RoHS.
     5
            Konzultačné obdobie: od 21. 8. 2015 do 16. 10. 2015.
     6
            https://bookshop.europa.eu/en/assistance-to-the-commission-on-technological-socio-economic-and-
            cost-benefit-assessment-related-to-exemptions-from-the-substance-restrictions-in-electrical-and-
            electronic-equipment-pbKH0416554/.
     7
            Konzultácie sa uskutočnili od 14. decembra 2018 do 21. januára 2019.
     8
            Zoznam požadovaných administratívnych krokov sa nachádza na webovej stránke Komisie. Aktuálny
            procedurálny stav každého návrhu delegovaného aktu sa dá zistiť v Medziinštitucionálnom registri
            delegovaných aktov na https://webgate.ec.europa.eu/regdel/#/home.
     9
            Rozhodnutie Komisie C(2017) 665.

SK                                                        2                                                            SK
 ---pagebreak---      Pre použitia s príkonom < 75 W (čo zodpovedá výrobkom s nízkou teplotou kotla) sa stali
     dostupnými spoľahlivé náhrady, platnosť výnimky sa preto skončí 12 mesiacov po uverejnení
     tejto delegovanej smernice v Úradnom vestníku Európskej únie v súlade s článkom 5 ods. 6
     smernice RoHS.
     Pre použitia s príkonom ≥ 75 W a pre systémy prevádzkované výlučne s neelektrickými
     ohrievačmi (čo zodpovedá použitiam s vysokou teplotou kotla) je odôvodnené obdobie
     platnosti výnimky do 21. júla 2021 s možnosťou predĺženia platnosti v zmysle článku 5 ods. 2
     prvého pododseku.
     Výnimka je v súlade s povoleniami REACH/17/7/0 – REACH/17/7/3. Za obdobie platnosti
     udelenej výnimky sa neočakávajú žiadne negatívne sociálno-ekonomické vplyvy
     nahradzovania. Takisto by nemalo mať negatívny vplyv na inovácie.
     Pre kategórie iné ako 1 až 7 a 10 sa platnosť existujúcej výnimky stanovená v článku 5 ods. 2
     nemení. Touto osobitnou výnimkou sa v súlade s článkom 5 smernice 2011/65/EÚ neoslabuje
     ochrana životného prostredia a zdravia stanovená v nariadení (ES) č. 1907/2006 (REACH).

     3.      PRÁVNE PRVKY DELEGOVANÉHO AKTU
     V delegovanej smernici sa udeľuje výnimka z obmedzení podľa článku 4 ods. 1 v prípade
     používania šesťmocného chrómu na špecifické použitia, ktorá sa má uviesť v prílohe III k
     smernici 2011/65/EÚ.
     Nástrojom je podľa smernice 2011/65/EÚ delegovaná smernica, ktorá spĺňa najmä príslušné
     požiadavky článku 5 ods. 1 písm. a) uvedenej smernice.
     Cieľom delegovanej smernice je prispieť k ochrane ľudského zdravia a životného prostredia a
     aproximovať ustanovenia na účely fungovania vnútorného trhu v oblasti elektrických a
     elektronických zariadení tým, že sa v súlade s ustanoveniami a podmienkami smernice
     RoHS 2 a v nej stanoveným postupom na prispôsobenie príloh III a IV vedeckému
     a technickému pokroku umožnia špecifické použitia látok, ktorých používanie je inak
     zakázané.
     V súlade so zásadou proporcionality toto opatrenie neprekračuje rámec toho, čo je nevyhnutné
     na dosiahnutie jeho cieľa.
     Návrh nemá žiadny vplyv na rozpočet EÚ.

SK                                                3                                                  SK
 ---pagebreak---                             DELEGOVANÁ SMERNICA KOMISIE (EÚ) …/…

                                                     z 17. 12. 2019,

          ktorou sa na účely prispôsobenia vedeckému a technickému pokroku mení príloha III
            k smernici Európskeho parlamentu a Rady 2011/65/EÚ, pokiaľ ide o výnimku pre
           šesťmocný chróm ako protikorózneho činidla chladiarenských systémov z uhlíkovej
                                    ocele v absorpčných chladničkách

                                             (Text s významom pre EHP)

     EURÓPSKA KOMISIA,
     so zreteľom na Zmluvu o fungovaní Európskej únie,
     so zreteľom na smernicu Európskeho parlamentu a Rady 2011/65/EÚ z 8. júna 2011 o
     obmedzení používania určitých nebezpečných látok v elektrických a elektronických
     zariadeniach10, a najmä na jej článok 5 ods. 1 písm. a),
     keďže:
     (1)       Podľa smernice 2011/65/EÚ sú členské štáty povinné zabezpečiť, aby elektrické
               a elektronické zariadenia uvádzané na trh neobsahovali nebezpečné látky vymenované
               v prílohe II k uvedenej smernici. Toto obmedzenie sa nevzťahuje na vyňaté použitia
               uvedené v prílohe III k smernici 2011/65/EÚ.
     (2)       Kategórie elektrických a elektronických zariadení, na ktoré sa uplatňuje smernica
               2011/65/EÚ, sú vymenované v prílohe I k uvedenej smernici.
     (3)       Šesťmocný chróm je obmedzovanou látkou uvedenou v prílohe II k smernici
               2011/65/EÚ.
     (4)       Výnimka z obmedzenia používania šesťmocného chrómu ako protikorózneho činidla
               chladiarenských systémov z uhlíkovej ocele v absorpčných chladničkách do 0,75
               hmotnostných % v chladiacom roztoku (ďalej len „výnimka“) je uvedená v prílohe III
               k smernici 2011/65/EÚ. V prípade kategórií 1 až 7 a kategórie 10 mala platnosť
               výnimky uplynúť 21. júla 2016 v súlade s článkom 5 ods. 2 druhým pododsekom
               uvedenej smernice.
     (5)       Komisii bola 20. januára 2015 doručená žiadosť o predĺženie platnosti výnimky (ďalej
               len „žiadosť o predĺženie platnosti“), teda v rámci lehoty stanovenej v článku 5 ods. 5
               smernice 2011/65/EÚ. V súlade s uvedeným ustanovením zostáva výnimka v
               platnosti, kým sa neprijme rozhodnutie o žiadosti o predĺženie platnosti.
     (6)       Súčasťou posudzovania žiadosti o predĺženie platnosti výnimky bola v súlade s
               článkom 5 ods. 7 smernice 2011/65/EÚ konzultácia so zainteresovanými stranami.
               Výsledkom hodnotenia, pri ktorom sa zohľadnili rozhodnutia Komisie o autorizáciách
               pre uvedenie na trh na účely použitia a/alebo pre používanie látok uvedených v prílohe
               XIV k nariadeniu (ES) č. 1907/200611 je záver, že súčasná výnimka týkajúca sa

     10
               Ú. v. EÚ L 174, 1.7.2011, s. 88.
     11
               Zhrnutie rozhodnutí Európskej komisie o autorizáciách pre uvedenie na trh na účely použitia a/alebo pre
               používanie látok uvedených v prílohe XIV k nariadeniu Európskeho parlamentu a Rady (ES) č.

SK                                                           4                                                           SK
 ---pagebreak---             kategórií 1 až 7 a kategórie 10 sa má rozdeliť na dve podpoložky, ktorých znenie bude
            zreteľne vyjadrovať vedecký a technický pokrok, pokiaľ ide o nahradenie
            šesťmocného chrómu, ktoré je rozdielne v závislosti od druhu použitia.
     (7)    Šesťmocný chróm [Cr(VI)] pôsobí ako protikorózne činidlo chladiarenských systémov
            z uhlíkovej ocele v absorpčných chladničkách. Používa sa na vytvorenie vrstvy na
            vnútornom povrchu oceľových rúrok s cieľom chrániť ich pred chladiacim roztokom,
            ktorý obsahuje korozívny amoniak.
     (8)    V prípade použití s príkonom ≥ 75 W a pri systémoch prevádzkovaných výlučne s
            neelektrickými ohrievačmi (čo zodpovedá použitiam s vysokou teplotou kotla), na
            ktoré sa vzťahuje súčasná výnimka, je nahradenie alebo nepoužívanie šesťmocného
            chrómu stále vedecky a technicky neuskutočniteľné pre nedostatok spoľahlivých
            náhrad. Výnimka v prípade týchto použití je v súlade s nariadením Európskeho
            parlamentu a Rady (ES) č. 1907/200612, a teda sa ňou neoslabuje ochrana životného
            prostredia a zdravia stanovená v uvedenom nariadení.
     (9)    Preto je vhodné vyhovieť požadovanému predĺženiu platnosti v prípade použití s
            vysokými teplotami kotla do 21. júla 2021 v súlade s článkom 4 ods. 3 a článkom 5
            ods. 2 druhým pododsekom smernice 2011/65/EÚ. Vzhľadom na výsledky
            prebiehajúceho úsilia s cieľom nájsť spoľahlivú náhradu je nepravdepodobné, že by
            trvanie predmetnej výnimky malo negatívny vplyv na inováciu.
     (10)   V prípade použití s príkonom < 75 W (čo zodpovedá použitiam s nízkou teplotou
            kotla), na ktoré sa vzťahuje súčasná výnimka, už nie sú splnené podmienky na
            predĺženie platnosti stanovené v článku 5 ods. 1 smernice 2011/65/EÚ, a preto by sa
            žiadosť o predĺženie platnosti mala zamietnuť. V súlade s článkom 5 ods. 6 uvedenej
            smernice by sa platnosť výnimiek v prípade uvedených použití mala skončiť 12
            mesiacov po dátume nadobudnutia účinnosti tejto smernice.
     (11)   Pre kategórie 8, 9 a 11 zostáva existujúca výnimka platná počas období stanovených
            v článku 5 ods. 2 druhom pododseku smernice 2011/65/EÚ. Z dôvodu právnej
            zrozumiteľnosti by sa dátumy uplynutia platnosti mali stanoviť v prílohe III k
            uvedenej smernici.
     (12)   Smernica 2011/65/EÚ by sa preto mala zodpovedajúcim spôsobom zmeniť,

     PRIJALA TÚTO SMERNICU:

                                                   Článok 1
     Príloha III k smernici 2011/65/EÚ sa mení v súlade s prílohou k tejto smernici.

                                                   Článok 2
     1.      Členské štáty prijmú a uverejnia najneskôr do [posledného dňa 12. mesiaca od
             dátumu nadobudnutia účinnosti tejto smernice] zákony, iné právne predpisy

            1907/2006 o registrácii, hodnotení, autorizácii a obmedzovaní chemikálií (REACH) (Ú. v. EÚ C 48,
            15.2.2017, s. 9).
     12
            Nariadenie Európskeho parlamentu a Rady (ES) č. 1907/2006 z 18. decembra 2006 o registrácii,
            hodnotení, autorizácii a obmedzovaní chemikálií (REACH) a o zriadení Európskej chemickej agentúry
            (Ú. v. EÚ L 396, 30.12.2006, s. 1).

SK                                                     5                                                        SK
 ---pagebreak---              a správne opatrenia potrebné na dosiahnutie súladu s touto smernicou. Komisii
             bezodkladne oznámia znenie uvedených ustanovení.
             Tieto ustanovenia uplatňujú od [posledného dňa 12. mesiaca od dátumu
             nadobudnutia účinnosti tejto smernice + 1 deň].
             Členské štáty uvedú priamo v prijatých opatreniach alebo pri ich úradnom uverejnení
             odkaz na túto smernicu. Podrobnosti o odkaze upravia členské štáty.
     2.      Členské štáty oznámia Komisii znenie hlavných ustanovení vnútroštátnych právnych
             predpisov, ktoré prijmú v oblasti pôsobnosti tejto smernice.

                                                Článok 3
     Táto smernica nadobúda účinnosť dvadsiatym dňom po jej uverejnení v Úradnom vestníku
     Európskej únie.

                                                Článok 4
     Táto smernica je určená členským štátom.
     V Bruseli 17. 12. 2019

                                                 Za Komisiu
                                                 predseda/predsedníčka
                                                 Ursula VON DER LEYEN

SK                                                 6                                               SK
 ---documentbreak---                             EURÓPSKA
                            KOMISIA

                                                  V Bruseli 17. 12. 2019
                                                  C(2019) 9099 final

                                                  ANNEX 1

                                        PRÍLOHA

                                            k

                               delegovanej smernici Komisie,

     ktorou sa na účely prispôsobenia vedeckému a technickému pokroku mení príloha III
       k smernici Európskeho parlamentu a Rady 2011/65/EÚ, pokiaľ ide o výnimku pre
      šesťmocný chróm ako protikorózneho činidla chladiarenských systémov z uhlíkovej
                               ocele v absorpčných chladničkách

SK                                                                                SK
 ---pagebreak---                                             PRÍLOHA
     V prílohe III k smernici 2011/65/EÚ sa záznam 9 nahrádza takto:

     „9          Šesťmocný chróm ako                   Týka sa kategórií 8, 9 a 11 a platí do:
                 protikorózne činidlo
                                                           21. júla 2021 v prípade kategórií 8
                 v chladiarenských systémoch
                                                            a 9, iné ako diagnostické zdravotnícke
                 z uhlíkovej ocele v absorpčných
                                                            pomôcky in vitro a priemyselné
                 chladničkách do 0,75
                                                            monitorovacie a kontrolné prístroje,
                 hmotnostného percenta
                 v chladiacom roztoku                      21. júla 2023 v prípade kategórie 8,
                                                            diagnostické zdravotnícke pomôcky
                                                            in vitro,
                                                           21. júla 2024 v prípade kategórie 9,
                                                            priemyselné monitorovacie
                                                            a kontrolné prístroje, a v prípade
                                                            kategórie 11.

     9 a)-I      Šesťmocný chróm do 0,75               Týka sa kategórií 1 až 7 a kategórie 10 a platí
                 hmotnostného %, používaný ako         do [dvanástich mesiacov po uverejnení
                 protikorózne činidlo                  delegovanej smernice v Úradnom vestníku].
                 v chladiacom roztoku
                 chladiarenských systémov
                 z uhlíkovej ocele v absorpčných
                 chladničkách (vrátane
                 minibarov) určených na úplnú
                 alebo čiastočnú prevádzku
                 s elektrickým ohrievačom
                 s priemerným užitočným
                 príkonom < 75 W za stálych
                 prevádzkových podmienok

     9 a)-II     Šesťmocný chróm do 0,75               Týka sa kategórií 1 až 7 a kategórie 10 a platí
                 hmotnostného %, používaný ako         do 21. júla 2021.“
                 protikorózne činidlo
                 v chladiacom roztoku
                 chladiarenských systémov
                 z uhlíkovej ocele v absorpčných
                 chladničkách:
                  určených na úplnú alebo
                   čiastočnú prevádzku
                   s elektrickým ohrievačom
                   s priemerným užitočným
                   príkonom ≥ 75 W za stálych
                   prevádzkových podmienok,
                  určených na úplnú
                   prevádzku s neelektrickým
                   ohrievačom.

SK                                                 1                                                     SK


title: DELEGOVANÁ SMERNICA KOMISIE (EÚ) …/… ktorou sa mení smernica Európskeho parlamentu a Rady 2014/47/EÚ, pokiaľ ide o zmeny v označení kategórií vozidiel vyplývajúce zo zmien právnych predpisov o typovom schvaľovaní

text:
               DÔVODOVÁ SPRÁVA

               1.KONTEXT DELEGOVANÉHO AKTU

               V smernici Európskeho parlamentu a Rady 2014/47/EÚ
                  1
                z 3. apríla 2014 o cestnej technickej kontrole úžitkových vozidiel prevádzkovaných v Únii a o zrušení smernice 2000/30/ES
                  2
                sa stanovujú minimálne požiadavky na systém cestných technických kontrol úžitkových vozidiel prevádzkovaných na území členských štátov. Kontrola technického stavu je súčasťou širšieho systému, ktorého cieľom je zabezpečiť, aby sa vozidlá počas ich používania udržiavali v bezpečnom a environmentálne prijateľnom stave, a tento systém sa vzťahuje na pravidelné kontroly technického stavu vozidiel v súlade so smernicou 2014/45/EÚ
                  3
                a na cestnú technickú kontrolu vozidiel používaných na účely komerčnej cestnej dopravy v súlade so smernicou 2014/47/EÚ.

               Smernica 2014/47/EÚ sa uplatňuje na vozidlá s konštrukčnou rýchlosťou presahujúcou 25 km/h zaradené do kategórií uvedených v článku 2 ods. 1, ako sa uvádza v smernici Európskeho parlamentu a Rady 2003/37/ES
                  4
                a smernici Európskeho parlamentu a Rady 2007/46/ES
                  5
               . Vzhľadom na zmeny v označení kategórií vozidiel vyplývajúce zo zrušenia smernice 2003/37/ES nariadením (EÚ) č. 167/2013
                  6
                je cieľom tohto delegovaného aktu aktualizovať odkazy na príslušné kategórie vozidiel v záujme ich zosúladenia so zmenami právnych predpisov o typovom schvaľovaní.

               2.KONZULTÁCIE PRED PRIJATÍM AKTU

               V máji 2020 Komisia zriadila expertnú skupinu pre technický stav a doklady o evidencii vozidiel (ďalej len „RWEG“). Úlohou skupiny RWEG je pomáhať GR MOVE pri príprave nelegislatívnych aktov v oblasti technického stavu a dokladov o evidencii vozidiel vrátane prípravy delegovaných a vykonávacích aktov, pomáhať Komisii pri príprave príslušných usmernení a podnecovať výmenu skúseností a osvedčených postupov v týchto oblastiach. Skupina RWEG preskúmala návrh znenia delegovaného aktu na svojich zasadnutiach 17. septembra 2020 a 25. novembra 2020. Návrh tejto smernice bol predmetom verejnej konzultácie na portáli pre lepšiu právnu reguláciu od 16. apríla 2021 do 14. mája 2021 a doručených bolo celkovo sedem odpovedí. Šesť odpovedí sa týkalo maximálnej hmotnosti vozidla pre vodičské preukazy skupiny B, čiže otázky, ktorá priamo nesúvisí s týmto aktom, a v jednej odpovedi bola iniciatíve vyjadrená všeobecná podpora.

               3.PRÁVNE PRVKY DELEGOVANÉHO AKTU

               Delegovaný akt vychádza z článku 21 prvej zarážky smernice 2014/47/EÚ.

               Konkrétne sa v článku 21 prvej zarážke smernice 2014/47/EÚ stanovuje, že Komisia je splnomocnená v súlade s článkom 22 prijímať delegované akty s cieľom náležite aktualizovať článok 2 ods. 1 a bod 6 prílohy IV, aby sa zohľadnili zmeny v kategóriách vozidiel, ktoré vyplývajú zo zmien právnych predpisov podľa uvedeného článku bez toho, aby to malo vplyv na rozsah pôsobnosti tejto smernice. Z tohto dôvodu je potrebné aktualizovať odkazy na tieto označenia v súlade so zmenami, ktoré vyplynuli zo zrušenia smernice 2003/37/ES nariadením (EÚ) č. 167/2013.

               DELEGOVANÁ SMERNICA KOMISIE (EÚ) …/…

               z 29. 6. 2021,

               ktorou sa mení smernica Európskeho parlamentu a Rady 2014/47/EÚ, pokiaľ ide o zmeny v označení kategórií vozidiel vyplývajúce zo zmien právnych predpisov o typovom schvaľovaní

               (Text s významom pre EHP)

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na smernicu Európskeho parlamentu a Rady 2014/47/EÚ z 3. apríla 2014 o cestnej technickej kontrole úžitkových vozidiel prevádzkovaných v Únii a o zrušení smernice 2000/30/ES
                  7
               , a najmä na jej článok 21,

               keďže:

               (1)Smernica 2014/47/EÚ sa vzťahuje na úžitkové vozidlá s konštrukčnou rýchlosťou presahujúcou 25 km/h zaradené do kategórií uvedených v článku 2 ods. 1 uvedenej smernice. Dané kategórie sú určené odkazom na smernice Európskeho parlamentu a Rady 2003/37/ES
                  8
                a 2007/46/ES
                  9
               .

               (2)Smernica 2003/37/ES bola zrušená nariadením Európskeho parlamentu a Rady (EÚ) č. 167/2013
                  10
                a smernica 2007/46/ES bola zrušená nariadením Európskeho parlamentu a Rady (EÚ) 2018/858
                  11
               .

               (3)Vzhľadom na zmeny v označení kategórií vozidiel vyplývajúce zo zrušenia smernice 2003/37/ES nariadením (EÚ) č. 167/2013 by sa mali aktualizovať kategórie vozidiel uvedené v článku 2 ods. 1 smernice 2014/47/EÚ, ako aj v bode 6 prílohy IV k uvedenej smernici.

               (4)Smernica 2014/47/EÚ by sa preto mala zodpovedajúcim spôsobom zmeniť,

               PRIJALA TÚTO SMERNICU:

               Článok 1

               Smernica 2014/47/EÚ sa mení takto:

               1.Článok 2 sa mení takto:

               a)Odsek 1 sa mení takto:

               i) Úvodné slová sa nahrádzajú takto:

               „1. Táto smernica sa vzťahuje na vozidlá s konštrukčnou rýchlosťou presahujúcou 25 km/h zaradené do nasledujúcich kategórií vymedzených v nariadení Európskeho parlamentu a Rady (EÚ) č. 167/2013* a v nariadení Európskeho parlamentu a Rady (EÚ) 2018/858**:

               _________

               * Nariadenie Európskeho parlamentu a Rady (EÚ) č. 167/2013 z 5. februára 2013 o schvaľovaní poľnohospodárskych a lesných vozidiel a o dohľade nad trhom s týmito vozidlami (Ú. v. EÚ L 60, 2.3.2013, s. 1).

               ** Nariadenie Európskeho parlamentu a Rady (EÚ) 2018/858 z 30. mája 2018 o schvaľovaní motorových vozidiel a ich prípojných vozidiel, ako aj systémov, komponentov a samostatných technických jednotiek určených pre takéto vozidlá a o dohľade nad trhom s nimi, ktorým sa menia nariadenia (ES) č. 715/2007 a (ES) č. 595/2009 a zrušuje smernica 2007/46/ES (Ú. v. EÚ L 151, 14.6.2018, s. 1).“;

               ii) Písmeno d) sa nahrádza takto:

               „d) vozidlá kategórií T1b, T2b, T3b, T4.1b, T4.2b a T4.3b, ktoré sa používajú najmä na verejných cestách na účely komerčnej cestnej nákladnej dopravy a ktorých najvyššia konštrukčná rýchlosť presahuje 40 km/h.“

               2.V prílohe IV sa bod 6 mení takto:

               a)Písmená g) a h) sa nahrádzajú takto:

               „g) T1b

               h) T2b“;

               b) Dopĺňajú sa tieto písmená i) až m):

               „i) T3b

               j) T4.1b

               k) T4.2b

               l) T4.3b

               m) Iná kategória vozidiel:

                        (uveďte)“.

               Článok 2

               Transpozícia

               1. Členské štáty prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou najneskôr do [Úrad pre publikácie: vložiť dátum – jeden rok od uverejnenia tohto aktu]. Komisii bezodkladne oznámia znenie týchto ustanovení.

               Opatrenia potrebné na dosiahnutie súladu s článkom 1 uplatňujú od [Úrad pre publikácie: vložiť dátum – rovnaký ako vyššie uvedený termín transpozície].

               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

               Článok 3

               Nadobudnutie účinnosti

               Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

               Článok 4

               Adresáti

               Táto smernica je určená členským štátom.

               V Bruseli 29. 6. 2021

                     Za Komisiu

                     predsedníčka
                     Ursula VON DER LEYEN

                     (1)

                        Smernica Európskeho parlamentu a Rady 2014/47/EÚ z 3. apríla 2014 o cestnej technickej kontrole úžitkových vozidiel prevádzkovaných v Únii a o zrušení smernice 2000/30/ES, (Ú. v. EÚ L 127, 29.4.2014, s. 134).

                     (2)

                        Smernica Európskeho parlamentu a Rady 2000/30/ES zo 6. júna 2000 o cestnej technickej kontrole spôsobilosti úžitkových automobilov prevádzkovaných v Spoločenstve (Ú. v. ES L 203, 10.8.2000, s. 1).

                     (3)

                        Smernica Európskeho parlamentu a Rady 2014/45/EÚ z 3. apríla 2014 o pravidelnej kontrole technického stavu motorových vozidiel a ich prípojných vozidiel a o zrušení smernice 2009/40/ES (Ú. v. EÚ L 127, 29.4.2014, s. 51).

                     (4)

                        Smernica Európskeho parlamentu a Rady 2003/37/ES z 26. mája 2003 o typovom schválení poľnohospodárskych alebo lesných traktorov, ich prípojných vozidiel a ťahaných vymeniteľných strojov, spolu s ich systémami, komponentmi a samostatnými technickými jednotkami, ktorou sa zrušuje smernica 74/150/EHS (Ú. v. EÚ L 171, 9.7.2003, s. 1).

                     (5)

                        Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Ú. v. EÚ L 263, 9.10.2007, s. 1).

                     (6)

                        Nariadenie Európskeho parlamentu a Rady (EÚ) č. 167/2013 z 5. februára 2013 o schvaľovaní poľnohospodárskych a lesných vozidiel a o dohľade nad trhom s týmito vozidlami (Ú. v. EÚ L 60, 2.3.2013, s. 1).

                     (7)

                        Smernica Európskeho parlamentu a Rady 2000/30/ES zo 6. júna 2000 o cestnej technickej kontrole spôsobilosti úžitkových automobilov prevádzkovaných v Spoločenstve (Ú. v. ES L 203, 10.8.2000, s. 1).

                     (8)

                        Smernica Európskeho parlamentu a Rady 2003/37/ES z 26. mája 2003 o typovom schválení poľnohospodárskych alebo lesných traktorov, ich prípojných vozidiel a ťahaných vymeniteľných strojov, spolu s ich systémami, komponentmi a samostatnými technickými jednotkami, ktorou sa zrušuje smernica 74/150/EHS (Ú. v. EÚ L 171, 9.7.2003, s. 1).

                     (9)

                        Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Ú. v. EÚ L 263, 9.10.2007, s. 1).

                     (10)

                        Nariadenie Európskeho parlamentu a Rady (EÚ) č. 167/2013 z 5. februára 2013 o schvaľovaní poľnohospodárskych a lesných vozidiel a o dohľade nad trhom s týmito vozidlami (Ú. v. EÚ L 60, 2.3.2013, s. 1).

                     (11)

                        Nariadenie Európskeho parlamentu a Rady (EÚ) 2018/858 z 30. mája 2018 o schvaľovaní motorových vozidiel a ich prípojných vozidiel, ako aj systémov, komponentov a samostatných technických jednotiek určených pre takéto vozidlá a o dohľade nad trhom s nimi, ktorým sa menia nariadenia (ES) č. 715/2007 a (ES) č. 595/2009 a zrušuje smernica 2007/46/ES (Ú. v. EÚ L 151, 14.6.2018, s. 1).